
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/99/04.04.2006 

	
	
	


R  A  P  O  R  T    

asupra proiectului de Lege privind aprobarea Ordonanţei de urgenţă a Guvernului
nr. 207/2005 pentru modificarea şi completarea Ordonanţei de urgenţă a
Guvernului nr. 51/1998 privind valorificarea unor active ale statului,
Camera Deputaţilor fiind Cameră decizională (PLx 168/2006)

În conformitate cu prevederile art. 95 şi 115 din Regulamentul Camerei Deputaţilor, republicat,  Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă  cu proiectul de Lege privind aprobarea Ordonanţei de urgenţă a Guvernului nr. 207/2005 pentru modificarea şi completarea Ordonanţei de urgenţă a Guvernului nr. 51/1998 privind valorificarea unor active ale statului, Camera Deputaţilor fiind Cameră decizională.

 La întocmirea prezentului raport, Comisia a avut în vedere: 1)  avizul favorabil nr. 148/27.03.2006 al Comisiei pentru buget, finanţe şi bănci; 2) avizul  favorabil  nr. 1894/23.12.2005 al Consiliului Legislativ şi s-a ţinut cont de recomandările făcute de consiliu; 3) avizul favorabil nr. PLx 168/22.03.2006 al Comisiei juridice, de disciplină şi imunităţi.

              Proiectul de lege are ca obiect de reglementare completarea Ordonanţei  de urgenţă a Guvernului nr. 51/1998 privind valorificarea unor active ale statului, în sensul prelungirii termenului prevăzut la alin. (3) al art. 851 din Ordonanţa de urgenţă a Guvernului nr. 51/1998, republicată. Această prelungire a termenului, de la 31 decembrie 2005 la 30 iunie 2006, inclusiv, este impusă de necesitatea ca, între data naşterii dreptului de executare a hotărârii judecătoreşti sau arbitrale şi data rămânerii irevocabile a hotărârii judecătoreşti, respectiv a hotărârii judecătoreşti privind acţiunea în anularea sentinţei arbitrale, Autoritatea pentru Valorificarea Activelor Statului să aibă timpul necesar pentru a iniţia şi obţine aprobarea prin hotărâre a Guvernului a rectificării bugetului propriu de venituri şi cheltuieli, luând totodată în calcul posibilitatea desfiinţării în apel sau recurs a hotărârilor judecătoreşti respective.
La dezbaterea proiectului de lege a participat, în conformitate cu art. 54 şi 55 din Regulamentul Camerei Deputaţilor, republicat, reprezentantul Autorităţii pentru Valorificarea Activelor Statului: domnul Cătălin Sandu – vicepreşedinte. 

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 04 aprilie 2006.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

           La lucrările comisiei au fost prezenţi 23 deputaţi, din totalul de 24 membri ai comisiei.


Raportul comisiei a fost adoptat cu  unanimitate de voturi ( 23 de voturi).

În urma dezbaterii, Comisia pentru politică economică, reformă şi privatizare a hotărât cu unanimitate de voturi să propună spre dezbatere şi adoptare plenului Camerei Deputaţilor proiectul de Lege  privind aprobarea Ordonanţei de urgenţă a Guvernului nr. 207/2005 pentru modificarea şi completarea Ordonanţei de urgenţă a Guvernului nr. 51/1998 privind valorificarea unor active ale statului, în forma adoptată de Senat.
  PREŞEDINTE,

MIHAI TUDOSE






SECRETAR,





NICULA VASILE COSMIN







    




Consilier :










       Alina Hodivoianu

C ă t r e,




 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr. 207/2005 pentru modificarea şi completarea Ordonanţei de urgenţă a Guvernului nr. 51/1998 privind valorificarea unor active ale statului, Camera Deputaţilor fiind Cameră decizională (PLx 168/2006).

In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

